REPUBLIKA HRVATSKA

POŽEŠKO-SLAVONSKA ŽUPANIJA

OSNOVNA ŠKOLA JULIJA KEMPFA, POŽEGA

34 000 P O Ž E G A, Dr. Franje Tuđmana 2

Tel:034/273-799, Fax:034/312-826

E-mail: skola@os-jkempfa-pozega.skole.hr

KLASA: 602-01/20-01/63

URBROJ: 2177-23-01-20-03

Požega, 16. listopad 2020.

**OBAVIJEST I UPUTE O TESTIRANJU KANDIDATA PRIJAVLJENIH NA NATJEČAJ ZA POPUNJAVANJE RADNOG MJESTA –**

**SPREMAČICA**

Povjerenstvo za vrednovanje kandidata prijavljenih na natječaj za popunjavanje radnog mjesta spremačice na puno, određeno vrijeme, KLASA: 112-01/20-01/03, URBROJ: 2177-23-01-20-01, od 9. listopada 2020. godine objavljenog na oglasnoj ploči te web stranicama HZZ-a i Osnovne škole Julija Kempfa, Požega, obavještava kandidate koji su podnijeli pravovremene i potpune prijave te koji ispunjavaju propisane formalne uvjete po natječaju, kako će se testiranje (pisani dio) te razgovor (intervju) održati dana **22. listopada 2020. godine (četvrtak)** s početkom u **12:00 sati** u prostorijama Osnovne škole Julija Kempfa, Požega, Dr. Franje Tuđmana 2, Požega.

Pri dolasku na testiranje, svi su kandidati dužni sa sobom imati važeću osobnu iskaznicu. Kandidat koji ne pristupi testiranju smatra se da je povukao prijavu na javni natječaj i više se neće smatrati kandidatom. **Molimo kandidate da pričekaju u dvorištu škole do dolaska povjerenstva te da obavezno imaju masku i vlastitu kemijsku olovku.**

**1. RASPORED I SADRŽAJ TESTIRANJA**

**Testiranje će se provesti na sljedeći način:**

1.Pismena provjera znanja – provjera znanja bitnih za rad spremačice

Izvori za pripremu provjere znanja:

1.Kućni red OŠ Julija Kempfa  
2.Pravilnik o zaštiti na radu

Pisana provjera znanja-maksimalan broj bodova na testiranju je 10. Smatra se da je kandidat zadovoljio ako je na pisanoj provjeri (testiranju) ostvario najmanje 50 % bodova. Kandidati koji zadovolje na pisanoj provjeri imaju pravo pristupiti razgovoru (intervjuu) s Povjerenstvom. Kandidat na intervjuu može ostvariti ukupno 10 bodova, koji se pribrajaju ukupnom rezultatu ostvarenom na pismenom dijelu testiranja.

2. Razgovor (intervju) s kandidatima – o interesu, ciljevima i motivaciji za rad na radnom mjestu spremačice

**2. PRAVILA TESTIRANJA**

1. Po dolasku na provjeru znanja od kandidata će biti zatraženo predočavanje odgovarajuće identifikacijske isprave radi utvrđivanja identiteta. Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete natječaja, te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje.

2. Po utvrđivanju identiteta i svojstva kandidata započet će se s testiranjem.

3. Za pismenu provjeru znanja kandidatima će biti podijeljena pitanja za provjeru znanja koja su jednaka za sve kandidate. Pismena provjera znanja ukupno traje 45 minuta.

Za vrijeme pismene provjere znanja NIJE DOPUŠTENO:

– koristiti se bilo kakvom literaturom ili bilješkama,

– koristiti mobitel ili druga komunikacijska sredstva,

– napuštati prostoriju u kojoj se vrši provjera znanja, te

– razgovarati s ostalim kandidatima ili na drugim način remetiti mir i red.

Ukoliko kandidat postupi na nedopušteni prethodno opisan način bit će udaljen s testiranja, a njegov rezultat Povjerenstvo neće niti ocjenjivati, te će se smatrati da je kandidat povukao prijavu na natječaj.

4. Povjerenstvo kroz razgovor s kandidatima utvrđuje interese, ciljeve i motivaciju istih za rad na radnom mjestu spremačice, kao i rezultate ostvarene u dosadašnjem radu.

5. Nakon provedenog intervjua, Povjerenstvo će utvrditi rang listu kandidata prema ukupnom broju bodova ostvarenih na provjeri znanja i razgovoru (intervju).

6. Povjerenstvo dostavlja ravnateljici izvješće o provedenom postupku uz koje prilaže i rang listu kandidata prema ukupnom broju bodova ostvarenih na provjeri znanja i razgovoru, a ravnateljica odlučuje o zasnivanju radnog odnosa s izabranim kandidatom, uz prethodnu suglasnost Školskog odbora.

***Lista kandidata prijavljenih na natječaj koji ispunjavaju formalne uvjete natječaja i čije su prijave pravodobne i potpune bit će objavljena naknadno na web stranici škole, po završetku natječaja.***

Povjerenstvo za vrednovanje kandidata